Soukan metroasema

Soukan metroasema () on yksi Länsimetron jatkeen metroasemista. Asema sijoittuu Soukantorin alapuolelle, Soukan kauppakeskuksen välittömään läheisyyteen.Soukan metroasema | Länsimetro Oy Metroaseman louhinta käynnistyi lokakuussa 2015 alueen työtunnelin louhinnan valmistuttua. Metro Matinkylästä Kivenlahteen luovutettiin Pääkaupunkiseudun Kaupunkiliikenteelle syyskuussa 2022 ja asema avattiin 3. joulukuuta 2022.

Soukan metroasemalle rakennettiin kaksi sisäänkäyntiä: yksi Soukantorin laidalle ja toinen Yläkartanontien pohjoispuolelle. Sisäänkäyntien arkkitehtuuri sovitetaan ympäröivään, 1960-luvun suoralinjaista ja teräväkulmaista modernismia edustavaan rakennuskantaan. Kummankin sisäänkäynnin tieltä purettiin vanhaa rakennuskantaa. Soukantorin kaksikerroksiseen sisäänkäyntiin rakennettiin neljä rinnakkaista hissiä, mutta ei liukuportaita. Yläkartanontien sisäänkäynnistä on mahdollisuus kulkea myös liukuportaita.

Asema sijoittui Helsingin seudun liikenteen vuoden 2019 maksuvyöhykeuudistuksessa lounaisen Espoon kattavalle C-maksuvyöhykkeelle. Vuonna 2025 asemaa käytti arkipäivisin keskimäärin 5 600 matkustajaa.

 Kuvia rakennusvaiheesta 

 Lähteet 

 Aiheesta muualla 

 Soukan metroasema Länsimetron verkkosivuilla

Luokka:Espoon metroasemat
Luokka:Länsimetron asemat
Luokka:Soukka